gentaiscool/nusaparagraph_topic huggingface dataset:
Poean Idul Adha atawa lebaran haji biasana rame ku anu meuncit domba atawa meuncit sapi. Biasana tiap daerah sok aya nu meuncit teh. Alusna urang salaku warga nu kudu mantuan oge dina ngarayakeun lebaran haji ieu. Mantuanna bisa ku cara jadi donatur meuli domba, atawa mun teu kaduga bisa oge miluan meuncitna ku cara nyepengan binatang nu rek dipeuncitna. Mun teu kuat ninggali getih, bisa mantuan motongan daging kurbanna. Mun misalna geuleuh nyepengan daging atah, atuh bisa ngabagikeun ka warga-warga. Euweuh alesan sabenerna pas poe lebaran haji cicing-cicing mah, lebar oge mun tanaga teu dipake jang kamaslahatan umat. Sahenteuna teu kurban make duit ge, bisa make tanaga.

Topic: religion
Ngamumule alat musik tradisional teh bisa ku cara nonton pertunjukanna. Aya wisata budaya jeung edukasi nu lengkep ngeunaan alat musik tradisional, didieu bisa ninggali pertunjukan jeung bisa ninggali oge cara nyieun angklung. Pagelaran pertunjukan seni di Saung Angklung Udjo salah sahiji pagelaran nu ulah diliwatkeun pas keur aya di Bandung. Pertunjukan ieu geus kasohor di kalangan turis mancanegara. Aya sababaraha pertunjukan nu dipintonkeun, mimiti ti wayang golek, helaran, tari topeng, orkestra, jeung sajabana. Salian ti nonton pertunjukan, bisa oge joget jeung barudak di akhir acara. Mun geus ninggali pertunjukanna, bisa oge ninggali sakaligus cara nyieun angklung. Jadi salian ti pagelaran seni, Saeung Angklung Udjo oge mangrupakeun tempat produksi angklung. Didieu bisa ninggali sakaligus nyieun sorangan angklung, jeung bisa dibawa balik.

Topic: culture & heritage
Latihan Pilates ogé mangrupa olahraga anu cukup basajan pikeun ngalakukeun, kitu ogé jeung ngalenturkeun awak sakumaha dina mangpaat latihan kalenturan awak anu bisa manteng otot dina awak. Kahiji, nyaéta ngaronjatkeun konsentrasi. Konsentrasi diperlukeun nalika urang ngalakukeun latihan Pilates. Kusabab dina ngalakukeun gerakan pilates, urang henteu ngan ukur ngagerakkeun anggota awak sapertos leungeun sareng suku. Aya sababaraha metode anu urang kedah ngawasaan sateuacan ngalakukeun Pilates. Kadua, nyaéta ngadalikeun otot tonggong. Hal ieu ngamungkinkeun bék urang pikeun leuwih santai, jeung ngahindarkeun tegangan nu ngabalukarkeun urang ngarasa capé.  Éta cocog pikeun urang anu biasana lila teuing gawe di meja kantor. Katilu, nyaéta nguatkeun otot beuteung. Latihan kabugaran Pilates sabenerna cukup sanggup nyieun otot beuteung anjeun kuat tur kenceng deui.

Topic: sports
Al Qur'an teh kitab suci umat Islam. Al Quran diwangun ku 114 surat, 30 juz, sareng 6.666 ayat. Al-Qur’an diturunkeun langsung ku Alloh ka Kangjeng Nabi Muhammad saw ngaliwatan Malaikat Jibril sacara bertahap salila 22 taun, 2 bulan jeung 22 poé atawa rata-rata 23 taun. Waktosna dimimitian ti tanggal 17 Ramadhan sareng dina waktos éta Nabi Muhammad yuswa 40 taun dugi ka wafat. Eusi Al Qur'an mangrupa pituduh, aya oge carita ngeunaan sajarah hiji kaum. Ayat-ayat Al Qur'an dibacakeun dina basa Arab nalika sholat. Jalma anu apal kana eusi Al Qur'an disebut Hafidz. Umat ​​Islam maca Al Qur'an dina nada jeung nurutkeun aturan atawa tajwid. Dina maham harti Al Qur'an, umat Islam ngagunakeun tafsir. Sedengkeun tempat ibadah pikeun umat Islam nyaéta masjid. Di masjid, umat Islam ngalaksanakeun solat lima waktu, solat sunnah, jeung maca Al Qur'an.

Topic: religion
Lamun keur aya acara di sakola biasana acara barudak SD boh acara samen kanaekan kelas atawa aya acara acara anu sok di rayakeun saperti ngarayakeun kartini an atawa ngarayakeun sumpah pamuda, barudak SD teh sok ngajieun acara kasenian, dina acara eta loba panampilan panampilan barudak pikeun ngahibur kolot atawa wali anu datang ka sakola. Pikeun barudak anu geus rada gede misalkeun kelas opat atawa 5 biasana nampilkeun kasenian nyanyikeun lagu daerah, Lagu daerah ieu di nyanyikeun ieu loba jeung gagantian tina sa grup nampilkeun panampilan lagu daerah ti sabaraha provinsi di indonesia. Nyanyi lagu daerah ieu mawa boga tujuan nyaeta pikeun pelajaran atawa mere nyaho lamun indonesia teh loba pisan kasenian na salah salah sajina nyaeta lagu daerah anu di nyanyikeun ieu, lagu daaerah teh loba pisan jumlahna unggal daerah provinsi di indonesia ngabogaan lagu daerah na sorangan.

Topic: culture & heritage
Mun dinten Minggu mah abdi sok beberes kamar sabab kabeneran libur damel. Mun beberes kamar teh abdi mah sok mulai ti meserihan kasur, ngaganti sprey na, jeung nyeuseuhan bantalna. Teu hilap di keprukan oge tina sagala ramat lancah nu narapel. Mun tos bere, kantun diganti sprey jeung sarung bantalna kunu anyar diseuseuh. Tah, biasana mah abdi sok nyicil. Mun ayeuna kabagean meserihan kasur, berarti minggu payunna ngaberesihan lomari, jeung sajabana. Hiji poe, abdi nyeuseuh bantal tapi poena kalah turun hujan. Deuh asa ku apes teuingan. Entos we eta bantal ku abdi diangin-anginkeun make kipas angin di jero kamar. Pelajaran jang kahareupna, mun nyeuseuhan teh kudi ningali caang henteuna poe.

Topic: leisures
Pangaruh modernisasi geuningan milu mangaruhan kana kabudayaan Indonesia. Balukar modenisasi, urang poho ngeunaan bangsa ieu. Urang oge poho mun salah sahiji kabudayaan di jero negeri kudu dimumule jeung diwanohkeun nyaeta senjata tradisional. Ku sabab kitu, modernisasi ieu milu mangaruhan ayana senjata tradisional Indonesia. Pohona masarakat kana senjata tradisional bakal nyieun senjata tradisional kaleungitan kaayaanna. Pamarentah oge kudu geura-geura ilubiung dina ngabereskeun fenomena ieu. Ulah nepikeun masarakat akhirna mah teu wanoh kana senjata tradisional jeung saeutik-saeutik makna jeung produk kabudayaaan ku masarakat bakal robah. Modernisasi pasti ngarobah sababaraha hal, kaasup ayana senjata tradisional. Teu ngan saukur kitu, nu datang ka museum oge aya penurunan.

Topic: culture & heritage
Jaman ayeuna mah nu beuki maju, tangtuna mibogaan robot jadi salah sahiji alat nu wajib dipiboga. Ku sabab robot bisa ngahampangkeun pagawean jelema. Aya loba robot nu diciptakeun ku jelema jang tujuan mantuan pagawean jelema. Siga robot cleaning, robot dapur, jeung nu sejenna. Jeung deuih robot mah moal mungkin bisa cape, lantaran robot geus di rancang ngameh teu eureun pas ngalakukeun pagaweanna. Robot oge gancang ngalakukeun omean. Jelema mah ngabutuhkeun waktu nu lila jang sehat deui teh mun geus gering. Teu siga robot, mun ruksak urang ngan butuh ngaganti perangkat jeung bisa diatur ulang programna. Robot oge bisa dijieun nanaon, mun jelema mibogaan dua leungeun, robot bisa dijadikeun 100 leungeun.

Topic: technology
Mibogaan robot jang ngepel imah tangtuna mun jarang dirawat bakal turun fungsina jeung bisa wae ruksak. Ku sabab eta, ngameh robot pelna tetep awet, aya sababaraha perawatan nu bisa dilakukeun sacara rutin. Nu mimiti dina ngarawat robot pel ieu nyaeta kudu paham cara gawena robot ieu, tujuanna ngameh bisa leuwih ngarti mun aya bagian nu teu berfungsi. Biasana aya buku panduan pas meuli robotna. Kudu oge ruting merhatikeun bagian penyaringan robot, mun bagian ieu kotor atawa jarang diberesihkeun, bakal ngakibatkeun mangpet saluran kaluar asupna aliran udara. Tuluy batre oge kudu diperhatikeun, mun batre teu berfungsi, robot bakal bakal teu optimal dina ngajalankeun pagaweanna.

Topic: technology
Jualan camilan kiloan mangrupakeun salah sahiji jualan nu bisa dilakukeun di imah. Ninggali masarakat nu resep ngagayem, boh eta nu amis atawa nu asin. Loba oge jelema nu ngagayem jang maturan pagaweanna atawa ngameh beuteung teu kosong teuing. Ku sabab kitu jualan camilan kiloan miboaan potensi anu alus jang ngahasilkeun kauntungan. Cara jualan camilan kiloan paling mimiti mah kudu nyatet camilan naon wae nu bakal dijual. Urang bisa nangtukeun naha hayang camilan nu baseuh atawa nu garing, tuluy geus kitu tinggal tangtukeun rasana, naha eta rek anu amis, asin atawa haseum. Pilih oge distributor anu bener, perhatikeun oge harga nu ditawarkeun, nepikeun ka kualtias nu ditawarkeunna.

Topic: business
Sasih kahiji abdi digawe di kantor ieu abdi meunang gaji kahiji. Gaji kahiji ieu abdi langsung pasihan ka mamah jeung bapa lantaran tos ngadukung kuring kanggo miluan pelatihan jeung masihan kuring modal kanggo milarian pagawean. Gaji kahiji kuring langsung dipake kanggo nagdamel sangu koneng kanggo syukuran. Sabenerna mamah jeung bapa teu menta duit gaji abdi eta, tapi ieu tos janten jangji abdi lamun katarima gawe. Abdi oge dipasihan cangkedong ti kantor pas sasih Romadon. Teu jarang oge kantor masihan beas sakarung kanggo pagawena. Abdi ngarasa syukur pisan gawe di tempat ieu. Hal ieu ngajadikeun abdi hoyong janten pagawe anu teu nguciwakeun kantor.  

Topic: business
Youtube janten salah sahiji media neang elmu nu babari. Lain wae elmu dunya, tapi aya oge loba elmu agama. Tah salah sahiji anu sok ngeshare elmu agama dina youtube nyaeta Ustadz Abdul Somad. Salian anjeunna sok dakwah kamana-mana, anjeunna oge aktif dakwah lewat sosial media, salah sahijina youtube. Dakwah anjeunna tos ditonton ku jutaan masyarakat pengguna youtube. Seueur pisan masyarakat nu kenging pecerahan dina arah kahirupannana gara-gara ngaregepkeun dakwah anjeunna. Tah youtube teh tidinya janten salah sahiji media syiar dakwah Islam terutama ka generasi zaman ayeuna. Hal nu patut pisan di conto, sharing elmu lewat youtube. Ku kituna, hayu ah urang ge mangpaatkeun youtube kangge ngaregepkeun dakwah supaya tiasa nambahan elmu kaagamaan urang!

Topic: religion
Usaha kuliner tiasa janten kasempetan anu lumayan, salah sahijina nyaéta jajanan atanapi dahareun pokok. Usaha jajanan téh sabenerna fleksibel sabab modal anu dibutuhkeun nyaluyukeun jeung jenis produk anu rék dijual. Jumlah modal anu kawilang henteu ageung teuing. Ieu kiat pikeun suksés dina ngajalankeun bisnis jajajan :paketkeun kalawan produk lianna.Lamun anjeun boga produk anyar, éta bisa diwanohkeun ka konsumén ku cara bundling. Contona, hiji pakét diwangun ku hiji produk nu geus aya ditambah hiji produk anyar nu Anjeun hoyong pasar. Ku cara ngabuntel produk dihiji paket. konsumen bakal leuwih sumanget pikeun meuli sabab bisa nyobaan produk anyar kalawan harga low. Maranehna teu hariwang teuing lamun rasana henteu sakumaha anu dipiharep sabab hargana murah. Komo deui Nyadiakeun diskon pikeun belian glorisan nu ageung jeung sampel produk bébas lamun diperlukeun. kudu nyaho yen tren strategi penjualan panganyarna sareng ngamangpaatkeunana pikeun ningkatkeun popularitas produk anjeun. Salian ti média sosial, anjeun ogé tiasa ngamangpaatkeun tempat-tempat pasar anu terkenal anu dikenal ku masarakat.

Topic: food & beverages
Piala Presiden nyarta hiji turnamen maen bal Indonesia. Edisi kahiji dilaksanakeun dina 2015 pikeun ngeusian kakosongan dina pasanggiri. Tapi dina edisi saterusna, turnamen ieu dijadikeun acara pra-musim. Mimitina, pamilon Piala Presiden asalna ti 13 tim anu tanding di Liga Super Indonesia sarta 3 tim anu nandingan di Divisi Utama Liga Indonesia. Tapi dina edisi saterusna, pamilon turnamen asalna ti sakabeh klub Liga 1 jeung sababaraha klub ti Liga 2. Piala Presiden mangrupa turnamen kanggo ngagantian Liga Super Indonesia sanggeus PSSI dibere sanksi ku FIFA dina Mei 2015. Turnamen edisi kahiji dimimitian ku laga pembuka di Stadion Kapten I Wayan Dipta, Gianyar, Bali, ping 30 Agustus 2015. Turnamen ieu dipungkas ku laga final di Stadion Utama Bung Karno, Jakarta, ping 18 Oktober 2015, anu ngasilkeun Persib Bandung anu meunang salaku jawara turnamen.

Topic: sports
Dina sésana, penjajah unsupervised. Para buruh ngalalakonkeun lagu-lagu pikaseurieun bari midangkeun adegan-adegan pikaseurieun nu dicokot tina gerakan tentara kolonial.
Saméméh taun 1960-an Tari Gandrang Bulo dicoo ku déwasa ku cara nyieun bunderan. Maranéhna ngalagukeun lagu-lagu pikaseurieun jeung gerak-gerik pikaseurieun anu dimaénkeun sacara bergilir-gilir, kalayan pakakas awi anu fungsina minangka pakakas musik jeung alat peraga.
Dina jaman kiwari, tari ieu mindeng dipaké pikeun ngaluarkeun sagala rupa argumen ngeunaan sababaraha hal. Nyaritakeun ngeunaan jalma biasa anu boga karakter polos anu nyanghareupan pangawasa anu sombong. Kalayan sisipan kritik kasar dipak dina wangun banyol anu ngondang seuri hadirin, ogé gerakna.
Baheula tari ieu ngan bisa dimaénkeun ku déwasa, tapi lila-lila barudak ogé bisa maénkeun.Tarian Gandrang Bulo mindeng dipaké dina acara sambutan tamu penting nagara, sarta pikeun acara bubuka skala nasional.

Topic: culture & heritage
Keuyeup nyaéta kadaharan laut atawa kadaharan laut anu cukup dihindari. Alesanana, kadaharan ieu kasohor ku kandungan kolesterolna anu luhur. Padahal, loba pisan mangpaat keuyeup anu alus pikeun awak. Kandungan gizina ogé lengkep sangkan bisa ngarojong kaséhatan awak. Dumasar kana Data Komposisi Pangan Kamentrian Kaséhatan, dipikanyaho yén 100 g daging yuyu seger ngandung rupa-rupa kandungan gizi kalayan komposisi ieu: 151 kalori énergi. 13,8 g protéin. 3,8 g gajih. 210 mg kalsium. 250 mg fosfor. 61 mcg vitamin A. 05 mcg vitamin B1. 78 mg koléstérol. Salian kandungan gizi di luhur, keuyeup ogé dipikawanoh ngandung zat gizi penting lianna kayaning asam folat, vitamin B kompléks, seng, kalium, magnesium, beusi, yodium, selenium, jeung mangan. Henteu ngan éta, keuyeup ogé dipikanyaho ngandung omega 3.

Topic: food & beverages
Kok atawa bal badminton (Basa Inggris: Shuttlecock) nyaeta bal anu dipake dina olahraga badminton, dijieun tina runtuyan bulu soang anu disusun jadi congcot anu kabuka, kalayan dasarna ngawangun bal anu gede didamel tina gabus. Numutkeun kana aturan ti BWF, aya sababaraha syarat kok anu tiasa dianggo kanggo tanding, nyaeta kok kudu aya 16 lembar bulu. Sadaya bulu kedah sami panjangna antara 62mm sareng 70mm. Ujung bulu kudu ngabentuk loop kalayan diameter antara 58mm jeung 68mm. Kabeh bulu kudu digabungkeun janten hiji jeung kedah kuat. Bagian tungtung kok kedah gaduh diameter antara 25mm sareng 28mm. Beurat total kedah antara 4,47 gram sareng 5,50 gram.

Topic: sports
Ieu pisan basajan tur éféktif dina pamanggih kuring, Aya sababaraha hal anu kuring lakukeun nalika kuring setrés pisan anu tiasa dilakukeun ku seueur jalma. Lamun stress kacida beuratna, upamana, nalika nyanghareupan masalah skripsi kusabab pembina pembunuh, kuring bakal naek ka gunung pikeun nenangkeun pikiran. Tempat anu sepi mangrupikeun tempat anu cocog pikeun nyageurkeun / ngabersihan pikiran anjeun. Sabenerna mah teu kudu ka gunung, intina kudu nyorangan di tempat-tempat tiis saperti perpustakaan, wc, mall jeung di sisi jalan.
Mun rada stress mah kasep atawa kitu mah, ka Indomaret terus meuli es krim tembok coklat nu hargana 50 rebu bari lalajo YouTube di kamar. Henteu ngan ukur és krim, tuang coklat ratu perak ogé tiasa ngubaran setrés anu ayeuna kuring hadapi. Sakapeung urang kedah ngaraosan diri dina waktos setrés ku tuang tuangeun anu urang resep. Coklat mangrupikeun hal anu paling indah anu tiasa ngarobih haté kuring.

Topic: slice of life
Mun rek iinditan jarak jauh lintas provinsi mah mendingan keneh make bus. Dibandingkeun kandaraan lain mah bus dianggap paling tereh dina segi waktu. Komo ayeuna mah rupa-rupa fasilitas bus nu mulai lengkap jeung ngeunaheun. Malahan mah aya nu sleeper bus, jadi jokna teh bisa dipake sare privat. Dibandingkeun jeung kareta mah mending bus sabab kareta leuwih panjang waktuna jeung kudu turun di stasiun, jadi teu bisa langsung ka tujuan nu deukeut imah. Tina segi ongkos ge bus teh sok leuwih murah jeung bisa dibeuli ngadadak tiketna. Mantakna, mun rek mudik atawa perjalanan jauh teh mendingan naek bus nu leuwih ngeunaheun!

Topic: slice of life
Cara masak kwetiaw goreng cukup gampang jeung cepet, bahan-bahan anu disiapkeun oge murah tur gampang dibeuli aya di tukang sayur. Bahan-bahan anu diperlukeun pasti kwetiaw anu geus di pisah pisahkeun, sayuran, nyaéta sawi jeung tauge, tuluy bahan pelengkap saperti bakso, sosis, endog, bisa ogé ditambahan hayam atawa sapi lamun aya sarta ulah poho pikeun nyiapkeun. bungbu anu dipaké nyaéta bawang beureum, bawang bodas, lada, uyah, micin, kaldu bubuk, kecap jeung kecap amis. mimitina gorenng heula bungbu - bungbu na nepi ka seungit, terus asupkeun endog, sosis, bakso jeung sagala rupana nepi ka asak tuluy asupkeun sayur jeung kwetiaw na caian saeutik terus tinggal di bungbuan ku uyah, pecin, kaldi aduk aduk tuluy nepi ka rata terus kwetiaw siap disajikan. 

Topic: leisures
Pikeun ngalestarikeun kadaharan tradisional nepi ka kiwari, perlu inovasi kréatif sangkan kadaharan tradisional tetep pikaresepeun tur loba nu meuli. Sorabi mangrupa salah sahiji inovasi kadaharan pikeun terus laris, inovasi dilaksanakeun kana varian rasa sorabi anu hambar jeung didahar na pake oncom lamun hayang asin atawa lamun hayang amis make cai  gula beureum cair nu biasa di sebut kinca.  Sorabi ayena inovasi jadi loba variasi rasa, aya nu amis pake toping keju susu, coklat, pandam durian jeung sajabana. Lamun varian sorabi asin toping na biasan amake hayam atawa daging bisa bakso sosis oge, lamun vatian nu lada biasana di tambah sambel khusus. 

Topic: food & beverages
Mata nyaeta salian ti indra penglihat oge tapi jandela hati, matak keur kaum umat islam khusuna kaum adam wajib pisan ngajaga pandanganna. Ngajaga pandangan sarua jeung ngajaga hati  ti sagala sesuatu anu teu sakuduna di tingali. Sabab tina mata jatuh ka hati, lamun urang ningali nu kuduna teu di tingali bakal asup ka hate jeung jadi bahan pikiraneun. Lamun nu di tingali sesuatu anu teu bener ngkena hateurang ge milu teu bener. Misalkeun urang nu lain mahromna ningali sesautu nu lain mahrom eta bisa jadi zinah mata. Tina mata bis kana hate jeung di pikiran sarua jeung ngotoran hate jeung otakna. Awalna tinu kitu lamun lila lila di antepkeun bisa jadi leuwih parah. Pelecehan jeung sagalana awalna tina pandangan mata. Perintah tungkul atawa nahan pandangan aya di surat an-nur ayat 24.

Topic: religion
Lionel Messi tos janten legenda di dunya sepak bal. Lionel Messi tiasa disebat kos kitu kusabab manehna tos menangkeun rupa-rupi sareng seueur pisan trofi. Di liga domestik sapertos La Liga manehna tos nyabet sapuluh piala, can kaasup piala-piala domestik nu sejenna. Di turnamen eropa manehna menangkeun opat piala Champion League sareng tilu UEFA Super Cup. Samentara di nagarana Argentina, Lionel Messi tos ngabantos nagarana menangkeun piala Copa America di taun 2021 sareng piala Olimpiade taun 2009. Di taun kamari nyaeta taun 2022, manehna ngabantos Argentina menangkeun kompetisi antarbenua nyaeta Finalissima sareng nu pang hadena mawa Argentina janten jawara dunya taun 2022.

Topic: sports
Beda antara khotbah sareng ceramah aya sababaraha hal. Khotbah sareng ceramah hakekatna sami, nyaeta dawah ka umas muslim. Nu ngabedakeun nyaeta mun khotbah mah eusina seruan atawa ajakan ka umat muslin supaya ningkatkeun kataqwaan jeung kaimanan ka Allah SWT. Mun ceramah mah eusina informasi, pengetahuan kaagamaan nu sifatna leuwih luas. Khotbah mah dilaksanakeun na di waktu tetentu hungkul, mun ceamah mah leuwih fleksibel bisa iraha wae. Khotbah dilaksanakeun satu arah atawa monolog, mun ceramah mah biasana aya nu dua arah atawa dialog. Jeung deuih khotbah teh kedah minuhan rukun khotbah, pami ceramah mah cenderung leuwih nyasuaikeun. Khotbah dilaksanakeun di masjid, pami ceramah mah teu kedah di masjid hungkul.

Topic: religion
Cara nongton di stadion ayeuna mah geus praktis, lantaran geus serba online. Jadi urang teu kudu ngantri meuli tiket. Carana urang meuli ti website resmi, mun geus kitu kari pilih pertandingan naon nu rek ditongton, misalna mun badminton mah aya 6 poe pelaksanaanna teh, tah urang rek nongton mu poe ka sabaraha hiji. Ieu perlu sabab nangtukeun hargana, tiap poe bakal beda oge hargana. Komo harga final mah bisa dua kali lipat ti harga mimiti maen sanajan nu maenna teh ngan saukur 5 pertandingan. Geus nepi stadion mah tinggal scan tuluy asup. Usahakeun beuteung geus dieusian ulah nepikeun ka lapar sabab engke bakal kaganggu pas urang nongton pertandinganana. 

Topic: sports
Sholat lima waktu mangrupa parentah wajib anu dibawakeun ku Nabi Muhammad SAW dina peristiwa Isra Mi'raj. Dina awalna Alloh SWT marentahkeun sholat 50 waktu sapoe. Dina awalna, Nabi Muhammad dititah solat 50 waktu beurang jeung peuting. Teras nepungan Nabi Musa as cek Nabi Musa umat na moal sanggup sholat sapoe sapeuting 50 kali, akhir na Nabi Muhammad balik ka Allah SWT nepikeun lamun misal na umatmoal bisa lamun  kudu sholat sapoe sapeuting 50 kali. Nepi ka akhirna Allah swt ngurangan sholat jadi 5 kali sapoe sapeuting nyaeta sholat subuh, sholat dzuhur, sholat ashar, sholat magrib jeung sholat isya. Sholat 5 kali sapoe sapeuting ges pas pisan soalna masih aya keneh waktu keur umat manusia migawe nu lainna saperti gawe, istirahat, dahar jeung sagalana. 

Topic: religion
Ajaran nu paling diinget dina hirup nyaeta sholat. Sholat fardhu teh hukumna wajib, tong nepi ka ditinggalkeun sabab bakal dosa. Sholat fardhu teh dilaksanakeun dina lima waktu sapoe nyaeta sholat subuh, sholat lohor, sholat asar, sholat maghrib, jeung sholat isya. Sholat subuh dilaksanakeun saloba dua rokaat samemeh fajar, sholat dzuhur dilaksanakeun dina waktu dzuhur atawa tengah poe saloba opat rokaat, sholat ashar dilaksanakeun dina waktu antara dzuhur jeung maghrib saloba opat rokaat, sholat maghrib dilaksanakeun dina waktu petang saloba tilu rokaat, jeung sholat isya dilaksanakeun menjelang peuting saloba opat rokaat. Salaku umat muslim, urang wajib ngalaksanakeun sholat fardhu. Mun teu dilaksanakeun bakal kenging dosa jeung kaburukan di dunia.

Topic: religion
Lamun dahareun urang beak di gunung tuluy urang mutuskeun rek dahar tutuwuhan nu aya di gunung, leuwih alus urang ngetes heula tutuwuhan eta bisa didahar henteuna. Cara nyaho tutuwuhan eta bisa di dahar henteuna ku cara mesek heula batangna, geus kitu oleskeun geutah di leungeun urang. Jeung rasakeun reaksina, naha aya reaksi kana leungeun? Mun leungeun jadi arateul atawa aya reaksi, ku urang tinggal piceun, berarti tutuwuhan eta teu bisa di dahar. Lamun lolos uji dina leungeun, teundeun dahareun di letah jeung cicingkeun salila sababaraha menit. Mun aya reaksi dina letah artina tutuwuhan eta bahaya, mun euweuh reaksi artina bisa di dahar.

Topic: slice of life
Lamun urang gaduh kulkas di imah anu tara kapake, atawa ngan dipake nyimpen sayuran, endog jeung dahareun tilas bieu peuting kanggo diemam, urang tiasa mangpaatkeun kulkas kanggo icalan eskrim. Urang tiasa ngadamel eskrim anu mirah ti susu kental manis anu dicampurkeun sareng tipung maizena, gula jeung pangembang teras tambihan Pop Es supados aya rasana. Es krim tiasa janten ide jualan anu bakalan laku lantaran barudak leutik mah pasti resep pisan kana es krim, komo lamun warnana lalucu jeung pangaosna mirah. Es krim oge tiasa disimpen dina waktos anu lami janten sakali ngadamel tiasa langsung seeur teras disimpen lila jeung tiasa diical iraha wae. 

Topic: business
Tiap gerakan dina tari jaipong mibogaan nilai jeung makna sorangan. Nu kahiji gerakan cingeus anu mibogaan makna salaku bentuk representasi rancingeus hiji awewe dina mimiti ngalalakon dina kahirupan. Nu kadua gerakan suku, gerakan ieu mibogaan makna ngeunaan rancingeus, sarta sifat gambang ngaluyukeun jeung kaayaan awewe Sunda pas ngajalanan kahirupan sapopoe. Nu katilu gerakan meliuk nyaeta ngarepresentasikeun sifat nu fleksibel nu dipiboga ku awewe Sunda pas nyanghareupan masalah kahirupan. Nu kaopat gerakan ngagaleong, gerakan ieu mibogaan makna nyaeta awewe kudu wnai dina nyorakeun pamadegan jeung bisa ngalakukeun komunikasi nu alus. Nu terakhir gerakan variasi, gerakan ieu mibogaa nmakna nyaeta kudu ngarepresentasikeun jeung bisa ngahijikeun dina sagala nu kajadian dina kahirupanna.

Topic: culture & heritage
Lembang Park & Zoo, tempat wisata anyar di Lembang. Harga asupna Rp 50.000 poe biasa, lamun poe libur Rp 70.000. Bisa naek scooter Rp 75.000 sajamna atawa naek parahu Rp 20.000 per 20 menitna. Didieu oge bisa sakalian maraban hewan, hargana mulai ti Rp 5.000 saorangna. Geus bisa maraban buaya, lauk koi, kelinci, harimau, gajah, landak jeung hewan nu sejenna. Hargana gumantung hewan naon nu rek diparaban. Hewan-hewanna teh karawat jeung beresih dijamin mun mawa budak bakal bungaheun. Temptana lega pisan. Loba spot foto-foto oge. Lamun cape jalan-jalan, didieu loba oge tempat jajan. Salian jajan, didieu oge foodcourt nu ngajual makanan berat anu hargana masih kajangkau.

Topic: leisures
Bike Story di jalan Ranggamalela nyaeta salah sahiji tempat anu unik, sabab mesen dahareunna make sepedah. Tempatna viral ku bubur keuyeupna. Ieu tempat unik pisan, aya tempat ngumbah sapedah oge, jadi bisa dahar sabari ngumbah sapedah. Didieu oge ngajual perlengkapan sapedah ti mulai baju, jaket, topi, kantong, jeung aksesoris sapedah nu sejenna. Aya private room oge jang meeting, arisan, atawa pesta tepang taun. Bubur keuyeupna make toping kepiting, pangsit jeung cakue. Menu nu sejenna ge loba, sangu capcay anu aya kacang mede an, rasana amis gurih komo dicampur jeung capcayna. Sangu popcorn hayamna oge ngeunah, dihijikeun jeung sopo tahu. Tempatna nyaman, dahareunna ngeunah.

Topic: leisures
Leuwi balong endah nyaeta balong anu endah pisan nu aya di kabupaten bogor, caina balok na salna ti curug nu teu jauh ti dinya. Cai dina balong kacida bersihjeung jernih na. Lewi balong endah tempat na aya di kawasan Taman Nasional Gunung Halimun. Kaéndahan curug ieu salawasna jadi daya tarik pikeun wisatawan domestik jeung mancanagara. Tina deretan curug nu aya di wewengkon éta, Curug Balong Endah mangrupa lokasi pikeun didatangan dina liburan. Biaya asup ka Curug Balong Endah kawilang murah. Di daerah sakitar kawasan gunung halimun tepat na di hareup na aya lomba penjual anu dagang sagala kaperluan atawa oleh-oleh. 

Topic: leisures
Kiripik cau lumayan populer, komo deui khas daerah Lampung, teu kedah ngaluarkeun loba artos. Kusabab harga anu ditawarkeunana leres pisan terjangkau heuteu awis teuing. Produsén kripik cau ngecakeun harga Rp. 50.000 per kilogram. Sareng harga ieu manglaku ka sadaya jinis rasa. Upami anjeun henteu hoyong mésér dina bungkus kilo, tong hariwang. Kusabab loba produsen kriripik nu geus disadiakeun bungkusan dina sagala rupa ukuran nurutkeun kahayang anjeun. Ratusan padagang nu aya di dayeuh Bandar Lapung rea pisan, mimitian ti leutik nepi ka gede, minuhan wewengkon Gang  anu sumebar di kénca jeung katuhu jalan. Di dieu anjeun bakal ngarasa kawas anjeun di surga kiripik cau.

Topic: food & beverages
Green tea teh ayeuna mah jadi inuman nu laris saprak usum thai tea. Green tea nyaeta inuman nu warna hejo sabab emang sasuai ngaran na, teh hejo. Larisna ieu inuman nyieun abdi panasaran kumaha rasana. Hiji poe abdi ngahaja meser green tea ka Papaaus jang ngaleungitkeun panasaran. Geus kitu diuyup we eta inuman teh ku abdi. Duh rasa na meuni teu paruguh, amis tapi semu aya bau pacar arab nu sok di pake warnaan kuku tea geuning. Abdi masih teu bisa mikir kunaon batur bisa-bisana raresep ka inuman nu model kieu. Rasana teu pararuguh ah, mendingan meuli teh poci we.

Topic: food & beverages
Carita rahayat anu pang kasohorna anu sering pisan aya dina buku pelajaran basa sakola nyaeta carita malin kundang. Carita malin kundang kasohor kusabab amanat tina carita anu sasuia pikeun pelajaran barudak di sakola nyaeta ulah doraka ka kolot, komo kanu jadi indung. Malin kundang nyaritakeun yen aya indung anu ihlas ngalakukeun naon wae pikeun budak na kaasup nyawa rela indung na korban keun. Mimitina malin bageur keneh tuluy menta ijin hayang ngarubah nasib nyaba ka kota sangkan bisa ngajieun hirup na jeung indungna bisa leuwih alus. Malin sukses di kota jadi beunghar sagala boga tapi hanjakal kusabab jeung beunghar boga sagala na kaasup kana pamajikan anu beunghar jeung geuls malin jadi poho jeung henteu paduli jeung indungna di lembur. Basa balik ka lembur malin kalah ka era ngenalkeun indung na jeung teu anggap idung na padahal indungna geus lila nungguan jeung sono pisan ka malin. Indung na nyeri hate tuluy ngutuk si malin jadi batu.

Topic: culture & heritage
Suling mangrupakeun salah sahiji alat musik tradisional Jawa Barat. Suling seueur dipelajari di sakola, dugikeun ka aya dina mata pelajaran wajib di sababaraha sakola di perkotaan. Rena ti SMP tos terbiasa ngalantunkeun suling sabab tos diajarkeun di sakolana. Ayeuna Rena jadi salah sahiji pengajar ekskul suling di SD. Dina raraga milangkala ulang taun sakola SD, Rena dipiwarang nyiapkeun penampilan suling ti anak didik ekskulna. Rena nyiapkeun na kirang leuwih tilu bulan. Alhamduillah pas hari H penampilan na lancar tur bisa ngajieun sakola bangga. Rena oge boga kabanggan pribadi sabab bisa ngoordinir penampilan ti ana didikna dugi ka berhasil. Ieu jadi pangalaman nu berharga jang Rena.

Topic: culture & heritage
Simping nyaeta salah sahiji camilan anu kurang dipikaresep ku didieu. Simping loba oge varian rasa na, aya rasa keju jeung rasa cikur. Tah mun simping rasa keju mah sok rada bau hapeuk, mun rasa cikur sok rada semu kuleuheu rupa jeung warna na teh. Tapi batur mah resepeun cmilan simping teh. Jigana ceuk batur mah enak meureun jang dijadikeun camilan atawa batur ngopi. Dinu hajat ge sok aya susuguh simping, atawa sok aya nu berkat na diseusian simping. Tidinya kabuktian bahwa emang salera abdi hungkul nu kurang pas jeung nuang simping, beda jeung batur nu memang seneng kana rasa jeung rupana ieu simping.

Topic: food & beverages
Kripik janten camilan andalan saha wae anu resep ngaganyem. Salian ti aci, olahan sampeu oge biasana didamel kiripik sampeu. Kiripik sampeu nu bentukna baruleud ipis tapi garing jeung rasana asin bakal bisa ngadamel saha wae anu tos nyobian bakal hese ereun. Kiripik sampeu biasana cocok didahar sabari nginum cai enteh atawa kopi. Tapi arurang oge kedah ati-ati pas ngadahar kiripik kusabab kiripik aku tos digegel biasana sok rada sekeut, sok nojos kana gusi. Kiripik sampeu teu ngan disamaraan ku asin hungkul, aya oge nu diladaan anu biasa disebut kripset atawa kiripik setan bakating ku lada jeung seuhah. Aya salah sahiji merek kiripik anu kasohor ladana nyaeta kiripik Ma Icih anu kacida ladana.

Topic: food & beverages
Tokoh adat nyaeta jalma anu gaduh jabatan adat dina tatanan masarakat adat di hiji daerah. Pamingpin adat biasana mingpin upacara adat, ngajaga cara hirup tradisional, ngajelaskeun harti jeung falsafah hiji adat masarakatna. Adat nyaeta aturan anu dilaksanakeun (diamalkeun) sacara turun-tumurun di masarakat sangkan jadi hukum jeung aturan anu kudu diturutan. Sedengkeun istiadat nyaeta aturan atawa cara ngalakukeun hiji hal anu ditarima minangka adat. Tokoh adat nyaeta jalma-jalma anu ngalaksanakeun jeung boga ikatan jeung pangaruh anu kuat di masarakat, kakuatanna gumantung kana masarakat atawa bagean masarakat anu ngarojong eta adat-istiadat, utamana dumasar kana rasa kaadilan. Tokoh adat oge janten representasi tina pelestarian budaya.

Topic: culture & heritage
Béda jeung situs Gunung Padang Cianjur anu mangrupa padang rumput hejo gunung kalawan kumpulan batu anu sarupa. Wisata Gunung Padang Ciwidey miboga kaunikan sorangan. Kusabab eta boga koleksi badag batu tina ukuran béda jeung wangun sarta ngabogaan harti filosofis sorangan. Di wewengkon ieu aya batu anu wangunna siga wadah kerung anu fungsina pikeun nyimpen cai. Gunung Padang Ciwidey sorangan dibagi jadi tilu bagian utama. Tahap kahiji anu ngagambarkeun kalahiran jeung budak leutik. Dewasa ngagambarkeun tahap kadua jeung tahap katilu ngagambarkeun mangsa nu bakal datang. Tah, pikeun tiasa ngajalajah tempat wisata ieu. Anjeun ngan ukur kedah mayar tikét asup ka Gunung Padang Ciwidey, nyaéta Rp 5.000. Sedengkeun biaya parkir Rp. 5000 hungkul, murah pisan kan?.ku tiket anu murah tos tiasa ngajalajah sareng nitenan tempat wisata anu unik ieu. Sanajan kitu, harga pangakuan ka Gunung Padang Ciwidey bisa robah iraha wae tanpa aya bewara.

Topic: leisures
Kuring resep pisan kadaharan seafood, utamana udang jeung kerang. Dua kadaharan laut eta rasana nikmat tur seger. Kuring oge resep tuangeun salian ti seafood, sapertos sayuran seger sareng tahu goreng. Nanging, aya sababaraha tuangeun anu kuring henteu resep, sapertos daging sapi sareng hayam. Keur kuring mah, eta dua daging teh teuas jeung rasana hambar pisan. Kuring oge henteu resep tuangeun anu lada teuing, sapertos sambel, saos cabe atanapi bubuk cabe. Eta lada teuing pikeun kuring sareng karasa panas dina baham jeung patuangan kuring. Nanging, kuring masih nyobian tuangeun lada ti waktos ka waktos, sabab kuring nyaho yen unggal jalma gaduh rasa jeung salera anu beda-beda. Jaba, kuring resep ngabuka diri pikeun pangalaman tuangeun anu anyar.

Topic: food & beverages
Di Jakarta aya angkutan umum nu ngaranna teh Transjakarta. Angkutan umum ieu mibogaan jalurna sorangan teu ngahiji jeung angkutan umum nu sejen atawa angkutan pribadi. Mun hayang naek transjakarta pastina urang kudu ngadatangan halte nu deukeut jeung urang. Sistem pembayaran di transjakarta ngagunakeun kartu tapcash, jadi mun teu boga kartu ieu urang bisa meuli heula di minimarket anu deukeut. Mun geus meuli urang karek ngeusian saldo meh bisa langsung dipake. Mun keur rame, usahakeun kudu ngantri ulah nepikeun ka ngagunduk. Unggal 15 menit biasana beus Transjakarta datang. Geus asup urang langsung diuk, mun tempat diukna pinuh urang bakal nangtung sapanjang jalan atawa bisa diuk teh mun aya batur nu rek turun.

Topic: slice of life
Salah sahiji barang elektronik anu sok dipake dina kahirupan sapopoe nyaeta setrika. Setrikaan teh fungsina jang ngarapikeun pakean supaya teu kusut. Setrikaan teh make tanaga listrik, dicolokeun kana stopkontak. Setrikaan teh bahan utamana nyaeta aluminium jeung baja anti karat. Mun body na mah tina bahan plastik supaya teu ngahantarkeun panas. Bentuk setrikaan teh lancip ka hareup, luhurna aya paranti nyepengan setrikaan. Handapna teh aya aluminium jeung besi nu ngahantarkeun panas kana pakean. Luhureun baja aya tombol nu diputer kangge ngatur suhu setrikaan disasuaikeun jeung bahan pakean. Kabel setrikaan na ge rata-rata sameter satengah dugi ka dua meter. Mun modelna mah seueur rupina, tergantung merk jeung modelna.

Topic: technology
Libur semester digunakeun Rizal sareng rerencangan jang liburan ka Puncak. Di Puncak, Rizal nyewa villa keur sapeuting, villa nu disewa ngaranna Villa Anggrek. Kagiatan kahiji nu dilakukeun di Puncak nyaeta maen bal. Kusabab eleh maen bal Rizal diceburkeun ka kulah, nanging Rizal teu ambek kusabab manehna teu sorangan seueur rerencangan nu sanes ngilu nyebur. Puas nyoo cai tika sore, peutingna aya api unggun kabeh ngumpul ngurilingan seuneu kusabab tiris. Sabari ngahaneutkeun awak Rizal sareng rerencangan ngabakar jagong bari nyanyi jeung gigitaran. Tos tabuh 11 peuting kabeh ngampih ka kamar masing-masing, sare taribra kusabab cape ulin sapopoe. Saking bungahna Rizal kabawa mimpi keur manehna ulin.

Topic: leisures
Jaman kuring jadi mahasiswa, deukeut kampus kuring aya restoran sushi nu murah. Sanajan kawilang murah, tapi tetep teu asup kana duit jajan mahasiswa anu sok dahar beurang ngan ukur témpé jeung menta sop sayur, jadi teu kungsi kapikiran dahar didinya. Dina hiji poe eta restoran sushi nyieun promo all you can eat anu lumayan murah, 60 rebu mun teu salah. Deui, sanajan éta mirah pikeun sushi, éta tangtu mahal pikeun siswa. Babaturan kuring kedah ngajurung murangkalih babarengan pikeun nyobian éta. Pikeun harga éta, urang (dalapan urang) komitmen ka maksimalkeun pangalaman, hartina dahar saloba mungkin sumuhun, namina All You Can Eat pasti sapertos kitu, tapi kumargi barudak tongkrongan mangrupa jalma nu kalaparan sareng kantong deet, hal iyeu mangrupakeun tantangan jang resto sushi nu rek dianjangan.

Topic: food & beverages
Basa nonton bola piala dunia bareng kamari, urang jeung kabeh babaturan rek nonton bareng bola piala dunia di imah, samemeh nonton ameh lewih seru jeung enakeun nyaeta nonton bola na nya bari nyemil. Jadi samemeh bola piala dunia na mulai urang mangkat ka warung jeung babaturan keur meuli cemilan. Urang meuli rupa rupa cemilan ti nu amis, nu asin anepi ka nu lada jeung teu poho meuli minuman nana . Tapi dina kabeh camilan nu di beli camilan karesep nyaeta tetep sukro, sukro jajanan ti jaman leutik nu nepi ka ayeuna tetep jadi karesep. Rasa na nu enak, garing teu pernah beda ti jaman baheula.

Topic: food & beverages
Wanadri atanapi Paguyuban Jungle Walkers sareng Wanadri Mountain Climbers nyaéta organisasi kagiatan outdoor anu berbasis di Bandung, Indonésia. Wanadri diadegkeun dina taun 1964, kalawan tujuan pikeun mantuan ngawangun Tanah Air, Bangsa, jeung Nagara RI ngaliwatan ngadidik para nonoman ngagunakeun média alam salaku alat atikan. Dasarna, Wanadri mangrupikeun sakelompok jalma anu resep hirup di alam liar. Organisasi Wanadri — anu tiasa ditingali salaku "komunitas Wanadri" - mangrupikeun organisasi anu ngagaduhan aturan sareng norma khusus, boh tulisan atanapi henteu, anu salawasna diterapkeun sareng dihargaan ku anggotana. Sacara umum, visi Wanadri nyaéta pikeun jadi organisasi atikan pikeun ngadidik masarakat hususna anggotana sangkan mibanda ajén-inajén anu aya dina Jangji jeung Alam Wanadri. Tujuanana pikeun ngawujud manusa nu mandiri, tabah, tabah, Pancasilais sajati, jeung percaya kana kakuatan sorangan.

Topic: slice of life
Tukangeun gunung teh pikadedeuh, pantai pikaresep rupa-rupa pangalaman geulis anu gampang pikeun kuring ngahontal tanpa kudu ngalakukeun jadi loba persiapan fisik. Angin laut sareng ombak anu tenang ngajantenkeun kuring langkung resep pantai tibatan gunung. Sanaos kitu, sanés hartosna kuring henteu kantos naék gunung pisan. Gunung nu munggaran didaki tur mudah-mudahan teu pamungkas naék dina waktos éta nyaéta Gunung Manglayang, anu perenahna pas di tukangeun kampus kuring, Universitas Padjadjaran, Jatinangor. Biaya anu henteu mahal, gampang dihontal, sareng henteu kedah ngalangkungan séri persiapan fisik anu beurat mangrupikeun alesan sanés anu nguatkeun naha kuring langkung resep nyéépkeun waktos di pantai.komo deui di pantai Legok Jawa nu aya di pangandaran nu nuju basa kkl viral.

Topic: leisures
Lagu "Apuse" mangrupakeun lagu daerah asal Papua. Ieu tembang gaduh wirahma nu endah tur basajan, ku kituna tembang ieu mineng diajarkeun dina pangajaran kasenian di tingkat SD. Lagu "Apuse" asalna dikarang di Jayapura. Najan kitu, nepi ka ayeuna pangarangna can dipikanyaho sacara pasti. Lirik "Apuse" pondok tur basajan. Gaya liris anu diulang-ulang, oge nada ritmis ngajantenkeun lagu ieu gampang diemut. Sanajan Apuse mangrupa lagu rahayat Papua, lagu ieu geus akrab pisan dina ceuli lolobana urang Indonesia. Dina basa, "Apuse" hartina sosok nini atawa aki. Salian ti eta, ieu tembang dicaritakeun tina sawangan batin hiji nini atawa aki ka anak incuna, sakumaha dicutat tina buku Ngagungkeun Bhineka Tunggal Ika (2020) karangan Abdullah Faqih, dkk.

Topic: culture & heritage
Henteu ngan ukur motivasi anu diperyogikeun pikeun janten jalma anu langkung saé, tapi urang diwajibkeun pikeun mindahkeun sareng ngarobih sakedik-sakedik kalayan usaha anu nyata. Sidang anu bagja, ieu sababaraha hal anu anjeun tiasa laksanakeun pikeun ningkatkeun diri. Kahiji, niatkeun diri urang pikeun jadi hadé ti ayeuna. Kalayan niat, saurang muslim tiasa ngajaga tujuan anu dipikahoyong. Éta sababna ibadah dina Islam dimimitian ku niat. Sabalikna, Rosululloh shallahu alaihi wa sallam pernah ngadawuh: Hartosna: "Niat jalma mukmin leuwih utama batan amalna." Hadits ieu negeskeun yen niat leuwih hade tinimbang lampah anu urang laksanakeun, ku sabab kitu urang kudu ngamimitian ngarobah diri ka nu hadé ku niat anu hadé. Hadits ieu henteu ngadukung saha waé pikeun ngarencanakeun hiji hal teras henteu ngalaksanakeunana. Sabab niat téh wasiat dibarengan ku lampah. Jamaah sholat Jum’at anu dimulyakeun ku Allah subhanahu wa ta’ala Kadua, tobat kana maksiat anu urang laksanakeun taun kamari sareng ikhtiar supados henteu malikan deui dina taun payun. Panginten ngan ukur tobat henteu sesah, tapi komitmen pikeun henteu ngulang deui peryogi usaha anu gigih ti muslim. Jamaah, Rasulullah shallallahu 'alaihi wa sallam dina hiji poe tobat saratus kali, sanajan anjeunna geus dijamin asup surga

Topic: religion
Kanggo ngamimitian bisnis online oge urang teu kedah ti sakola bisnis. Lamun baheula jalmi anu ngadamel bisnis teh pasti sakola bisnis, tapi ayeuna saking ku gampilna, saha wae tiasa nyieun bisnis online sorangan. Urang tiasa diajar cara nyieun bisnis online ti mana wae, komo jaman ayeuna mah seeur jalmi anu nyieun tutorial cara ngamimitian bisnis online. Urang oge tiasa diajar nyalira, tos seeur bahan kanggo diajar anu paburenucay di internet. Bisnis online oge tiasa ngabantos urang meunang konsumen anyar ti mana wae, janten barang dagangan urang tiasa dikenal ku saha wae, boh anu dekeut boh anu jauh. Komo lamun tampilan bisnis urang alus. 

Topic: business
Lianne Tan nyaéta atlét badminton anu ngabéla Bélgia dina Olimpiade Tokyo 2020. Lianne Tan boga hubungan raket jeung Indonésia. Dina atlét Belgia ieu, getih Indonésia ngalir. Kanyahoan bapana Lianne nu ngaranna Henk Tan asalna ti Bandung, Jawa Barat. Samentara éta, indung Lianne, Maria Meyers, nyaéta warga nagara Belgia.

Nalika ngalawan Gregoria (28/7), Lianne Tan ogé katéwak nyarios basa Indonésia sareng palatih. Nu matak, palatih Lianne, Indra Bagus Ade Chandra, lahir di Jakarta. Anjeunna pernah jadi bagian tina tim badminton tunggal putra Indonésia. Sanggeus ngudag karirna di Éropa, Indra ayeuna jadi palatih timnas Bélgia.

Henteu ngan ukur lancar dina basa, Lianne Tan ogé sering ngabagi kareueusna anu ngagaduhan darah Indonésia. Malahan unggah poto basa maké baju adat Indonésia. Lianne ngalakukeun ieu dina miéling Hari Kamerdikaan Indonésia dina 17 Agustus 2020.

Topic: sports
Di era modern ieu informasi gancang kasebar jeung babari diakses ku ayana internet. Hal ieu jadi mantuan pisan patani jang meunangkeun elmu melak tangkal atawa tutuwuhan, neangan informasi pestisida nu tepat jeung cara pengolahan jeung penjualan produk tatanen. Ku ayana kamudahan ieu kuduna nyadarkeun urang salaku generasi muda geus ulah gengsi deui mun rek ngawasa di dunia tatanen. Ku ayana kamudahan ngakses informasi ieu bakal leuwih babari jang urang berinovasi dina melak tangkal atawa tutuwuhan ngameh gawena jadi leuwih hampang jeung hasilna oge leuwih loba. Sanajan aya resiko gagal panen nu nyebabkeun urang bakal rugi, tapi mun ditekunan urang oge bisa ngaminimalisir resiko eta.

Topic: slice of life
Ngaji teh kudu aya kitabna, misalna ngaji ngeunaan fiqih kudu make kitab fiqih atawa ngaji ngeunaan tafsir kudu make kitab tafsir. Pentingna ngaji make kitab teh ngameh teu sangeunahna ngutip ayat Alquran jeung hadis, tuluy kesimpulan hukumna bisa ditarik kaditu kadieu siga karet anu melar. Bisa ngaji make kitab kuning, kitab kuning teh nyaeta kitab-kitab nu bahasana Arab, nu biasa digunakeun di pasantren jang bahan diajar. Materi dijerona ge rupa-rupa, aya ngeunaan masalah akidah, tata bahasa Arab, elmu tafsir, elmu hadis, elmu fiqih, nepikeun carita atawa hikayat oge kacampur jeung dongeng. Lamun di pasantrenan urang baheula, santri teh diajar elmu fiqih sabab elmu fiqih teh berguna pisan jang nyokot kasimpulan hukum atawa aya dua sumber ajaran Islam.

Topic: religion
Tari mangrupakeun seni gerak anu ngagabungkeun gerak awak, musik jeung ekspresi. Tari mangrupakeun salah sahiji bentuk seni pangkolotna sareng paling universal di dunya. Tari tiasa dipake pikeun ngaluapkeun emosi, nyaritakeun carita, atawa malah nepikeun pesen. Aya rupa-rupa jenis tari, di antarana tari klasik, tari modern, tari tradisional, tari lintas budaya jeung tari kontemporer. Unggal jenis tari boga ciri anu benten jeung nawarkeun cara beda pikeun nganyatakeun diri. Di jaman ayeuna pas seeur Idol grup ti korea nuju populer seeur pisan jalmi anu ngiringan tatarian. Komo ayeuna aya Tiktok, seeur tutorial cara nari anu gampil janten tiasa dilakukeun ku saha wae.

Topic: leisures
Salah sahiji hal anu jarang urang perhatikeun dina hubungan jeung babaturan nyaéta ngucapkeun kecap hapunten. Sarerea pasti pernah nyieun kasalahan jeung babaturanana. Urang meureun pernah poho pikeun masihan anjeunna kado ultah, atawa nyarekan anjeunna di hareup loba jalma nalika urang ambek. Pokona mah naon waé kasalahan anu urang lakukeun, urang kudu ngaku sareng nyuhunkeun dihapunten. Ulah nyalahkeun babaturan atawa hal séjén sarta tanggung jawab kana sagala lampah urang. Jalma condong ngahampura lamun urangna jujur tur menta hapunten sing ikhlas. Sabab loba jalma anu mun geus nyieun kasalahan teh teu menta dihampura, padahal menta hampura mah gampang, hubungan jeung babaturan oge bakal leuwih raket sanggeus jujur jeung saling terbuka.


Topic: slice of life
Tasikmalaya salah sahiji kota atawa kabupaten di provinsi jawa barat. tasik teh terkenal ku kerajinan anyaman jeung bordiran na nu kacida alus na. Letak kota tasikmalaya teh berbtasan jeung garut jeung ciamis. Daerah tasik bisa di sebut daerah gunung da letak n emang naek matakna hawa atawa udara di tasik leuwih tiis ti batan purwakarta. Di tasik oge aya gunung nu terkenal nyeta gunung galunggung, aya oge tempat wisata alam lain nu alus di tasik. Tasik emang leuwih mentingkeun wisata alam daripada tempat hiburan, matakna tasik teu loba mall. Ari dahareun khas tasik nyaeta sangu tutug oncom, nyaeta sangu bu di campur jeung sambel oncom.

Topic: leisures
Biasana nu diolah make cara dibakar nyaeta roti. Tapi, di Bandung aya anu ngarana Bolu Bakar. Bolu Bakar nyaeta salah sahiji kreasi kuliner di Bandung. Bentukna sarua jeung roti bakar biasa, nanging adaoanna nu beda. Adonan nu dipake nyaeta adonan bolu nu matak nyieun tekstur bolu ieu jadi lemu. Proses nyieunna oge sarua jeung roti bakar. Bolu anu bentukna pasagi panjang dibeulah dua, terus dibaluran ku rupa-rupa eusi. Bisa make keju, roombutter, cokelat, sele kacang, kopi, kalapa, susu, nepika durian musang king bisa jadi pilihan eusi. Bolu Bakar ieu miboga aroma nu khas mantega nu kuat, rasa amis nu ngeunah kacida. Matak, salian sipikaresep ku warga Bandung sorangan, Bolu Bakar jadi pilihan oleh-oleh wisatawan nu keur nyaba ka Bandung.

Topic: food & beverages
Keur di Indonesia mah mobil listrik murni mah teu asup akal, nu boga imah leutik listrik jeung parkirna terbatas. Pikeun kuring, mobil listrik langkung cocog pikeun jalma anu ngagaduhan langkung ti 1 mobil sareng langkung ti 4400 watt listrik rumah tangga. Hayu atuh masihan anjeun gambar saeutik, Smartphone ayeuna boga batré nyebutkeun 4000mAH atanapi 4AH kalawan tegangan sabudeureun 3.7-3.9V, urang ngan buleud kana 4V.
1. Rumus kakuatan versus waktu nyaéta
P (daya semu): V (tegangan) x Ieu (Ampere Jam). Janten batré HP gaduh kakuatan sakitar 16WH, kalayan pangecas 18watt sareng efisiensi sakitar 80%, dina tiori anjeun tiasa ngecas pinuh dina waktos kirang ti 1 jam.
2. Ayeuna bandingkeun jeung mobil listrik nu make aki 40 - 60kWH atawa 40.000 - 60.000WH, ku kakuatan listrik 10.000 watt nu sakabehna dipake keur ngecas ngan butuh 4 - 6 jam, bener?
3. Tesla di Indonésia merlukeun tegangan minimum 10.000 watt sarta rekomendasi 35.000 watt pikeun juragan pikeun meunangkeun hasil alus.

Topic: technology
Aya sababaraha oleh-oleh khas daerah tapina kerajinan tangan jeung kasenian nu khas ti Jawa Barat nu bisa dibeuli. Nu kahiji kerajinan Lembang, di antarana aya kantong anyaman, keramik, hasil kerajinan tinu awi, jeung masih loba deui nu bisa dijadikeun oleh-oleh. Nu kadua kantong jeung sapatu khas Cibaduyut, salian kasohor ku tempat balanja nu murah, Cibaduyut oge mangrupakeun tempat jang meuli rupa-rupa kantong jeung sapatu tinu kulit, aya oge beubeur jeung aksesoris nu sejenna anu dijieun tina kulit. Nu katilu batik, aya sababaraha daerah di Jawa Barat nu boga ciri khas batik sewang-sewangan, di antarana Batik Priyangan ti Tasikmalaya, Batik Cianjur, Batik Ciamis, jeung Batik khas Garut.

Topic: culture & heritage
Populasi jamet loba pisan. Henteu aya mall, henteu aya kafe, anu ngajual pizza henteu laris di dieu, bakwan anu laris. Kusabab euweuh tempat tiis, otomatis euweuh kawajiban kasampak cool. Lha wong nongkrong di angkringan semu OOTD. Buuk dicét konéng mangrupikeun hal anu keren.
knalpot balap rampak. Ieu kusabab jamet overpopulated, jadi hehehehe, anjeun terang, nu louder beuki cooler aranjeunna pikir. Sadaya modifikasi motor anu matak nyeri panon aya di dieu. Fyi, abdi oge nganggo knalpot balap (tapi sae) sorana tiasa di tolak :v
Rarasaan pondok. Abdi henteu terang kumaha pikir atanapi kumaha perasaan. Di kota pas jalan macet, kandaraan rada nyegrek, karek santai. Di dieu, saeutik gesekan diajak gelut, sanajan motorna BeAT, malah teu ngeruk.
Internét lalaunan. Henteu aya panyadia anu sinyalna tiasa saé, khususna nalika hujan. Alhamdulilah ti di kampung mah tos teu nongton pekob sabab pasti buffering, chuaks. Naon 4K?
Kaayaan jalanna abysmal. Boh éta supir atawa jalan, sagalana ancur. Naon deui, nalika kuring sareng ibu-ibu, kuring ngan ukur kaluar tina gang ngan ukur nyolong sareng upami katépaan kuring bakal nelepon pasukan. Jalan mulus jadi kaistimewaan, balong lele di tengah jalan geus biasa.

Topic: slice of life